Boazu

Boazu (Rangifer tarandus) lea goddeealli, ja gullá Cervidae nállái. Boazu gávdno Eurohpa, Ásia ja Davvi-Amerihkká davviguovlluin. Dat lea Rangifer čeardda áidna šládja.

 Goddi 
Goddi lea vilda boazu, muhto boazu ja goddi lea vuolgindássái seammá ealli. 

 Bohcco čoarvvit 
Boazu lea earenoamáš dán dáfus ahte čoarvvit leat sihke álddus ja sarvás. Boazu čallá ovdal ragaha. Varis boazu čallá juo čakčamánus. Njiŋŋelas ferte maiddái čallát muđui ii šatta ragathii.Utsi 2010s.12

 Borramušat 
Dálvet boazu borrá jeahkáliid ja lahpu. Dain báikkiin gokko biebmu lea vánis lávejit olbmot biebmat fuođđariiguin dálvet. Boazu máhttá jeahkáliid borrat dainnago dat lea nu gohčoduvvon selektiiva smirezasti. Jeagil suddá jođánit bohcco čoavjjis. Jeagil lea energiijavallji muhto das lea unnán proteiidna. Lahppu lea duoddin jeahkálii, earenoamázit go lea čuohki. Lahppu lea unnon meahccečuollamiid ja birasnuoskkideami dihte. Geasset boazu borrá rásiid ja lasttaid.

 Boazodoallu 
Váldoartihkal: Boazodoallu
Boazodoallu lea go bohccot hoitojuvvojit olbmuin muhtin ráddjejuvvon guovllus.
 Gáldut 

 Girjjalašvuohta 
Gun Margret Utsi "Bovtsen guelmieh", ČálliidLágádus", 2010 ISBN 978-82-8263-017-7

Kategoriija:Njiččehasat
Kategoriija:Goddeeallit